Document ID: 32007R0897

KOMMISSIONENS FORORDNING (EF) Nr. 897/2007
af 27. juli 2007
om ændring af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 33 og 36, og
ud fra følgende betragtninger:
(1)
Artikel 13, stk. 1, andet afsnit, i Kommissionens forordning (EF) nr. 1623/2000 (2) fastsætter inden for rammerne af støtteordningen for most, der anvendes som tilsætning i vin, en undtagelsesbestemmelse for most hidrørende fra andre vindyrkningszoner end zone CIII a) og CIII b), der kun gælder indtil udgangen af produktionsåret 2006/07. Indtil der sker en mere grundlæggende ændring af denne støtteordning ved den planlagte reform af den fælles markedsordning for vin, der er fastsat til produktionsåret 2008/09, bør denne undtagelsesbestemmelse forlænges indtil udgangen af produktionsåret 2007/08.
(2)
Artikel 52, stk. 1, fjerde afsnit, i forordning (EF) nr. 1623/2000 fastsætter for produktionsårene 2001/02 til 2006/07 en undtagelse fra destillationsordningen for vin, der er fremstillet af druer, som i klassificeringen både er opført som druesorter til persning og som druesorter til fremstilling af brændevin med oprindelsesbetegnelse. Undtagelsen vedrører størrelsen af »den normalt fremstillede mængde«. Indtil der sker en mere grundlæggende ændring af denne ordning ved den planlagte reform af den fælles markedsordning for vin, der er fastsat til produktionsåret 2008/09, bør denne undtagelsesbestemmelse forlænges indtil udgangen af produktionsåret 2007/08.
(3)
I artikel 63a, stk. 2, første afsnit, i forordning (EF) nr. 1623/2000 er der fastsat en procentdel af produktionen, for hvilken producenterne kan deltage i destillationen til konsumalkohol. Det er nødvendigt at fastsætte procentdelen for produktionsåret 2007/08.
(4)
Forordning (EF) nr. 1623/2000 bør ændres i overensstemmelse hermed.
(5)
Da det næste produktionsår begynder den 1. august 2007, bør nærværende forordning anvendes fra denne dato.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 1623/2000 foretages følgende ændringer:
1)
I artikel 13, stk. 1, andet afsnit, ændres udtrykket »2003/04 til 2006/07« til »2003/04 til 2007/08«.
2)
I artikel 52, stk. 1, fjerde afsnit, ændres udtrykket »2001/02 til 2006/07« til »2001/02 til 2007/08«.
3)
Artikel 63a, stk. 2, første afsnit, sidste punktum, affattes således:
»For produktionsårene 2004/05, 2005/06, 2006/07 og 2007/08 er procentdelen fastsat til 25 %.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. august 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juli 2007.

Labels: 17
6